《翠屏霁雪》
宋代·韩信同

寒林静对展翠屏，六花妆点风景清。四山簇簇琼瑶树，恍然照映芝兰庭。

寒生晴光色烁烁，含辉照耀银海明。巉岩石化昆山玉，负暄猿猱出深谷。

可怜不老山白头，梅萼藏春暗香馥。紫阳留谶歌翠寒，中有玉人在其间。

道传前圣发未发，教开来学难亦难。豁然胸次冰雪释，白照红日上团团。

作者简介：（1252—1332）元福州宁德人，字伯循，号古遗。性颖异，工文赋，受学于陈尚德。领石堂教授，究心濂洛关闽之学。仁宗延祐间，应浙江乡举，与时不合，归即隐居不仕。四方受学者众，称古遗先生。有《四书标注》、《三礼易经旁注》及《书集解》等。